אבו תלול

אַבּוּ תלוּל (בערבית: أبو تلول; בתעתיק לטיני: Abu Tulul) הוא יישוב בדואי בנגב, הנמצא בתחומי מועצה אזורית נווה מדבר, בה הוא מהווה את היישוב הצפוני ביותר. עד נובמבר 2012 היה היישוב בתחומי מועצה אזורית אבו בסמה שפורקה לשתי מועצות אזוריות. היישוב נמצא כ-13 ק"מ מדרום-מזרח לבאר שבע וכ-9 ק"מ ממערב למועצה המקומית ערערה בנגב.

הכפר הוכר על ידי ממשלת ישראל כחלק מהתוכנית להקמת המועצה האזורית אבו בסמה.

ביישוב מתגוררים כ-2,854 תושבים (נכון לחודש ספטמבר 2023).

שירותים 
בכפר יש נקודת מים, מרפאה, תחנת טיפת חלב ובית ספר תיכון של רשת "אורט".

קישורים חיצוניים 
 אבו תלול: מסמך עקרונות מנחים לתכנון היישוב, באתר עמותת "במקום", יולי 2007

הערות שוליים 

יישובים שהוקמו ב-2006
יישובים בדואיים בישראל
הנגב: יישובים